
obec tekovské lužany


návrh

všeobecne záväzného nariadenia obce tekovské lužany

č. 8/2015

o mieste a čase zápisu dieťaťa na plnenie povinnej školskej dochádzky 
v základnej škole

Pripomienky k zverejnenému návrhu môžu fyzické a právnické osoby uplatniť do 10 dní od dátumu vyvesenia. 
Pripomienky možno uplatniť v písomnej forme, elektronicky alebo ústne do zápisnice na obecnom úrade. 
Pripomienkou možno navrhnúť nový text alebo odporučiť úpravu textu, a to doplnenie, zmenu, vypustenie
 alebo spresnenie pôvodného textu. Z pripomienky musí byť zrejmé, kto ju predkladá a musí byť odôvodnená.
Zverejnený návrh bude prerokovaný na zasadnutí obecného zastupiteľstva dňa ..............................................
Obecné zastupiteľstvo v Tekovských Lužanoch podľa § 6 zákona NR SR č. 369/1990 Zb. o obecnom zriadení v znení neskorších predpisov a podľa ustanovení zákona NR SR č. 245/2008 Z.z. o výchove a vzdelávaní a o zmene a doplnení niektorých zákonov (ďalej len školský zákon), vydáva toto všeobecne záväzné nariadenie (ďalej len VZN).
Čl. I.

Účel a predmet
Toto VZN ustanovuje miesto a čas zápisu na plnenie povinnej školskej dochádzky.
Čl. II.

Povinná školská dochádzka
1. Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť.
2. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole (Ďalej len „zápis“).

3. Zápis sa koná od 1. apríla do 30. apríla, ktorý predchádza začiatku školského roka, v ktorom má dieťa plniť povinnú školskú dochádzku.
Čl. III.

Určenie miesta a času zápisu
1. Zápis dieťaťa na plnenie povinnej školskej dochádzky v základných školách v zriaďovateľskej pôsobnosti obce Tekovské Lužany sa koná v jeden deň, a to vo štvrtok tretí aprílový týždeň, ktorý predchádza začiatku školského roka, v ktorom má dieťa začať plniť povinnú školskú dochádzku.
2. V školskom roku, v ktorom Ministerstvo školstva SR Pedagogicko – organizačnými pokynmi v rámci školského roka určí termín veľkonočných prázdnin na deň, v ktorom sa má v zmysle čl. III. ods. 1 tohto VZN konať zápis, dňom zápisu bude štvrtok druhý aprílový týždeň.
3. Zápis sa koná v budovách základných škôl.

4. Riaditelia základných škôl v termíne najneskôr do 1. apríla, ktorý predchádza zápisu podľa čl. III ods. 1 a 2 zverejnia presné miesto a čas zápisu k nasledujúcemu školskému roku takto:
a) na vývesných tabuliach jednotlivých základných škôl,
b) na internetovej stránke obce Tekovské Lužany,
c) na internetových stránkach jednotlivých základných škôl,
d) na vývesnej tabuli materskej školy,
e) uverejnením oznamu v miestnom rozhlase.
Čl. IV.
Vyžadované osobné údaje
Základná škola pri zápise žiaka vyžaduje tieto osobné údaje:
a) meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa
b) meno a priezvisko, adresa zamestnávateľa, trvalé bydlisko zákonných zástupcov.
Čl. V.

Záverečné ustanovenia
1. Na tomto VZN sa uznieslo Obecné zastupiteľstvo v Tekovských Lužanoch dňa ....11.2015 uznesením č.   a nadobúda účinnosť dňom 1.1.2016.

2. nadobudnutím účinnosti tohto VZN sa zároveň ruší VZN č. 1/2013 o mieste a čase zápisu dieťaťa na plnenie povinnej školskej dochádzky v základnej škole zo dňa 23.01.2013.

V Tekovských Lužanoch, ..... 11.2015





















Ing. Marián Kotora








    
     starosta obce
návrh všeobecne záväzného nariadenia bol zverejnený:





• na úradnej tabuli obce		10.11.2015





• na internetovej stránke obce              	10.11.2015

